ai4bharat/Pralekha huggingface dataset:
স্বরাষ্ট্র মন্ত্রক
নতুন দিল্লির সর্দার প্যাটেল চক – এ জাতীয় একতা দিবস উদযাপন উপলক্ষে বিশেষ অনুষ্ঠান
নয়াদিল্লি, ৩১ অক্টোবর, ২০২০
জাতীয় একতা দিবস উদযাপন উপলক্ষে আজ নতুন দিল্লির সর্দার প্যাটেল চক – এ এক বিশেষ অনুষ্ঠানের আয়োজন করা হয়। এই উপলক্ষে ভারতের লৌহ পুরুষ সর্দার প্যাটেলকে তাঁর জন্মবার্ষিকীতে পুষ্পার্ঘ্য অর্পণ করে শ্রদ্ধা জানান রাষ্ট্রপতি শ্রী রাম নাথ কোবিন্দ, উপ-রাষ্ট্রপতি শ্রী এম ভেঙ্কাইয়া নাইডু, কেন্দ্রীয় স্বরাষ্ট্র মন্ত্রী শ্রী অমিত শাহ এবং দিল্লির উপ-রাজ্যপাল শ্রী অনীল বাইজল।
কেন্দ্রীয় স্বরাষ্ট্র মন্ত্রী শ্রী অমিত শাহ জাতীয় একতা দিবস উদযাপন উপলক্ষে বলেন, সর্দার প্যাটেলজীর লোহার মতো অটুট নেতৃত্বদানের ক্ষমতা, দেশাত্মবোধ ও আন্তরিকতা আমাদের দিশা দেখাবে।
জাতীয় একতা দিবসে শপথ বাক্য পাঠ করিয়ে স্বরাষ্ট্র মন্ত্রী বলেন, “আমি আন্তরিকতার সঙ্গে শপথ নিই যে, আমি নিজেকে এই দেশের অখন্ডতা, সংহতি ও সুরক্ষার জন্য উৎসর্গ করছি এবং এই বার্তা আমার সহ-দেশবাসীর সঙ্গে ভাগ করে নিচ্ছি। আমার দেশের অখন্ডতার মানসিকতাকে আদর্শ করে আমি শপথ নিচ্ছি যে, “সর্দার বল্লভভাই প্যাটেলের দূরদৃষ্টি ও কর্মপরিকল্পনার মাধ্যমে দেশেরত অখন্ডতা বজায় রাখা সম্ভব হয়েছিল। আমি দৃঢ় সংকল্প গ্রহণ করছি যে, আমার দেশের অভ্যন্তরীণ সুরক্ষা সুনিশ্চিত করতে সবরকম প্রচেষ্টা ও অবদান অব্যাহত রাখবো”।
শ্রী শাহ কৃতজ্ঞ জাতির পক্ষ থেকে অবিস্মরণীয় দেশ-প্রেমিক সর্দার প্যাটেলকে শ্রদ্ধা জানিয়ে এক ট্যুইটে বলেছেন, “লৌহ পুরুষ সর্দার প্যাটেলজীকে সশ্রদ্ধাচিত্তে শ্রদ্ধা, যিনি জাতীয় অখন্ডতার এক মূর্ত প্রতীক এবং প্রত্যেক ভারতীয়ের হৃদয়ে জায়গা করে নিয়েছেন। সর্দার প্যাটেল স্বাধীনতার পর শতাধিক স্বশাসিত রাজ্যকে একত্রিত করতে পেরেছিলেন এবং আজকের মজবুত ভারতের ভিত্তি স্থাপন করেছিলেন। দেশবাসী কখনই মাতৃভূমির প্রতি তাঁর অসামান্য অবদান, সুদক্ষ নেতৃত্ব ও অতুলনীয় অঙ্গীকারের কথা বিস্মৃত হবে না।
কেন্দ্রীয় স্বরাষ্ট্র মন্ত্রী আরও বলেন, “অখন্ড ভারত গড়া থেকে সোমনাথ মন্দিরের পুনর্নির্মাণ - সর্বাদাই সর্দার প্যাটেল তাঁর জীবনের প্রতিটি মুহূর্ত দেশের সংহতি ও অখন্ডতার জন্য উৎসর্গ করেছিলেন। কৃতজ্ঞ জাতির পক্ষ থেকে আমি মহান এই দেশ-প্রেমিক ও ভারতের লৌহ পুরুষ সর্দার প্যাটেলকে সশ্রদ্ধচিত্তে আমার প্রণাম জানাই”।
CG/BD/SB
(
প্রতিরক্ষামন্ত্রক
আঞ্চলিক শান্তি এবং নিরাপত্তা বজায় রাখতে বিশেষ কৌশলগত অংশিদারিত্বের লক্ষ্যে এবং দ্বিপাক্ষিক ব্যবস্হাপনাগুলিকে আরও দৃঢ় করতে প্রতিরক্ষামন্ত্রী শ্রী রাজনাথ সিং ও জাপানের প্রতিরক্ষামন্ত্রী মি. তাকেশি আইওয়া ভারত-জাপান প্রতিরক্ষামন্ত্রকের বৈঠক করলেন
নয়াদিল্লি, ০২ সেপ্টেম্বর, ২০১৯
প্রতিরক্ষামন্ত্রী শ্রী রাজনাথ সিং ও জাপানের প্রতিরক্ষামন্ত্রী মি. তাকেশি আইওয়া আজ টোকিওতে-এর বৈঠকে মিলিত হন। বৈঠকে আঞ্চলিক শান্তি এবং নিরাপত্তা বজায় রাখতে বিশেষ কৌশলগত অংশিদারিত্বের লক্ষ্যে এবং দ্বিপাক্ষিক ব্যবস্হাপনাগুলিকে আরও দৃঢ় করার বিষয়ে তাদের মধ্যে আলোচনা হয়েছে।
বৈঠকে আশিয়ান গোষ্ঠীভুক্ত দেশগুলির নিরাপত্তার বিষয় নিয়ে ভারত প্রশান্ত মহাসাগরীয় অঞ্চলের প্রেক্ষিতে নানা আলোচনা হয়েছে। প্রতিরক্ষামন্ত্রী ভারতীয় সংবিধানের ৩৭০ ধারা রদ করার বিষয়টি উল্লেখ করে বলেন, পাকিস্তানের সঙ্গে আলাপ-আলোচনা এবং সীমান্তের অন্য প্রান্ত থেকে সন্ত্রাসবাদী কাজকে মদত দেওয়া- দুটি একসঙ্গে চলতে পারেনা। তিনি লক্ষ্মৌতে আগামী ২০২০ সালে দ্বিবার্ষিক প্রতিরক্ষা শিল্পমেলা ডেফএক্সপোতে জাপানী সংস্হাগুলিকে অংশগ্রহণে আমন্ত্রণ জানিয়েছেন।
শ্রী রাজনাথ সিং জাপানের প্রধানমন্ত্রী মিঃ শিনজো আবের সঙ্গে সাক্ষাৎ করেন। তিনি মিঃ আবে এবং প্রধানমন্ত্রী নরেন্দ্র মোদীর মধ্যে ব্যতিক্রমী বন্ধুত্বপূর্ণ সম্পর্কের প্রশংসা করেন। প্রতিরক্ষামন্ত্রী জাপানের প্রধানমন্ত্রীকে জানান, জম্মু এবং কাশ্মীর ভারতের অবিচ্ছেদ্দ অঙ্গ। লাদাখ ও জম্মু এবং কাশ্মীরের জনগণের ভালোর জন্যই ৩৭০ ধারা বিলোপ করা হয়েছে। তিনি জম্মু-কাশ্মীর প্রসঙ্গে পাকিস্তানের আলোচনা করার কোনও অধিকার নেই বলেও উল্লেখ করেন।
প্রতিরক্ষা সরঞ্জাম এবং প্রযুক্তির আদান-প্রদানে উভয় দেশের মধ্যে সহযোগিতা বৃদ্ধির ওপর গুরুত্ব আরোপ করা হয়েছে। প্রধানমন্ত্রী মিঃ আবে প্রতিরক্ষামন্ত্রীকে অনুরোধ করেন এ মাসের শেষের দিকে রাষ্ট্রসঙ্ঘের সাধারণ পরিষদের বৈঠকের ফাঁকে প্রধানমন্ত্রী নরেন্দ্র মোদী সম্ভব হলে যেন তাঁর সঙ্গে সাক্ষাৎ করেন।
এর আগে শ্রী রাজনাথ সিং টোকিওর ইচিগয়ায় জাপানের আত্মরক্ষা বাহিনী শহীদদের উদ্দেশ্যে শ্রদ্ধার্ঘ্য নিবেদেন করেন। তিনি জাপানের প্রতিরক্ষা মন্ত্রকের সদর দপ্তরে গার্ড অফ্ অনার পরিদর্শনও করেছেন।
CG/CB/NS
(Visitor Counter : 52
সংস্কৃতিমন্ত্রক
প্রধানমন্ত্রী শ্রী নরেন্দ্র মোদী ২০ এপ্রিল প্রথম আন্তর্জাতিক বৌদ্ধ শীর্ষ সম্মেলনের উদ্বোধন করবেন
নয়াদিল্লি, ১৭ এপ্রিল, ২০২৩
কেন্দ্রীয় সংস্কৃতি, পর্যটন এবং উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি নতুন দিল্লিতে প্রথম আন্তর্জাতিক বৌদ্ধ শীর্ষ সম্মেলন সম্পর্কে বিস্তারিতভাবে জানিয়েছেন। কেন্দ্রীয় সংস্কৃতি মন্ত্রক আন্তর্জাতিক বৌদ্ধ কনফেডারেশনের সঙ্গে যৌথভাবে দিল্লির অশোক হোটেলে দু’দিনব্যাপী এই সম্মেলনের আয়োজন করেছে। প্রধানমন্ত্রী শ্রী নরেন্দ্র মোদী ২০ এপ্রিল সম্মেলনের উদ্বোধন করবেন। ‘আজাদি কা অমৃত মহোৎসব’ উদযাপনের অঙ্গ হিসেবে কেন্দ্র যে একগুচ্ছ কর্মসূচি পালনের সিদ্ধান্ত নিয়েছে তারই অঙ্গ হিসেবে এই উদ্যোগ।
শ্রী রেড্ডি জানান, বিভিন্ন দেশের বৌদ্ধ সন্ন্যাসীরা সম্মেলনে যোগ দিতে ভারতে আসবেন। বৌদ্ধ দর্শন ও ভাবনার সাহায্যে কিভাবে সমসাময়িক বিভিন্ন সমস্যার আলোচনা করা যায়, সম্মেলনে তা নিয়ে বিশদে আলোচনা হবে। বৌদ্ধ ধর্মের প্রবর্তন হয়েছে ভারতে। তাই, ভারতে বৌদ্ধ ধর্মের গুরুত্ব এবং তাৎপর্য এই সম্মেলনের মধ্য দিয়ে প্রতিফলিত হবে।
আন্তর্জাতিক এই শীর্ষ সম্মেলনের মধ্য দিয়ে বিভিন্ন দেশের সঙ্গে ভারতের সাংস্কৃতিক ও কূটনৈতিক সম্পর্কের উন্নতি ঘটবে। মন্ত্রী জানান, ৩০টি দেশের ১৭১ জন প্রতিনিধি এবং ভারতের বিভিন্ন বৌদ্ধ সংগঠনের ১৫০ জন সম্মেলনে যোগ দেবেন।
‘সমসাময়িক বিভিন্ন সমস্যার মোকাবিলার জন্য উদ্যোগী হওয়া : দর্শন থেকে অভ্যাসে রূপান্তর ঘটানো’ শীর্ষক শীর্ষ সম্মেলনে ৮৪ জন বিদেশি সঙ্ঘের প্রতিনিধিরা ছাড়াও ৪৬ জন ভারতীয় সঙ্ঘের প্রতিনিধিরা উপস্থিত থাকবেন। জাতীয় রাজধানী অঞ্চলের ২০০ জনের মতো প্রতিনিধিও এই সম্মেলনে যোগ দেবেন। এঁদের মধ্যে ৩০টির বেশি দেশের রাষ্ট্রদূতরা রয়েছেন। সম্মেলনে যে বিষয়গুলি নিয়ে আলোচনা হবে সেগুলি হল -
 বৌদ্ধ ধর্ম ও শান্তি
 বৌদ্ধ ধর্ম : পরিবেশের সঙ্কট, স্বাস্থ্য ও সুস্থায়ী ব্যবস্থাপনা
 নালন্দায় বৌদ্ধ সংস্কৃতিকে রক্ষা করা
এবং
 বৌদ্ধ ধর্মস্থানগুলি দর্শনের জন্য তীর্থযাত্রা, বর্তমানে সুরক্ষিত বৌদ্ধ ধর্মের বিভিন্ন ঐতিহ্য ও প্রাচীন সম্পদ : দক্ষিণ, দক্ষিণ-পূর্ব এবং পূর্ব এশীয় দেশগুলির সঙ্গে ভারতের শতাব্দী প্রাচীন সাংস্কৃতিক মেলবন্ধনের দৃঢ় ভিত্তি।
সম্মেলনে ভিয়েতনামের বৌদ্ধ সঙ্ঘের প্রধান প্রচারক শ্রী থিশ ত্রি কোয়াং এবং অধ্যাপক রবার্ট থুরম্যন বক্তব্য রাখবেন। এই সম্মেলনের অন্যতম উদ্দেশ্য শাক্যমুণি বুদ্ধের বিভিন্ন শিক্ষাদান যা যুগ যুগ ধরে বৌদ্ধ ধর্মাচরণের মধ্য দিয়ে সংশ্লিষ্ট দেশগুলিকে সমৃদ্ধ করেছে। আন্তর্জাতিক শান্তি ও সম্প্রীতির লক্ষ্যে ভগবান বুদ্ধের শান্তি, করুণা ও সমৃদ্ধির বাণী নিয়ে চর্চা সম্মেলনের আরও একটি গুরুত্বপূর্ণ দিক। এর মধ্য দিয়ে ভবিষ্যতে বিভিন্ন শিক্ষামূলক গবেষণা এবং আন্তর্জাতিক স্তরে সম্পর্ক গঠনের ক্ষেত্রে সেগুলিকে কাজে লাগানোর পন্থা-পদ্ধতি নিয়ে আলোচনা হবে।
কেন্দ্রীয় সংস্কৃতি মন্ত্রক সম্প্রতি নতুন দিল্লিতে আন্তর্জাতিক বৌদ্ধ কনফেডারেশনের সঙ্গে যৌথভাবে সাংহাই সহযোগিতা সংগঠনের বিশেষজ্ঞদের নিয়ে একটি সম্মেলনের আয়োজন করে। এই সম্মেলনে বিভিন্ন রাষ্ট্রের মধ্যে সাংস্কৃতিক যোগসূত্রকে পুনঃপ্রতিষ্ঠিত করার লক্ষ্যে বৌদ্ধ ঐতিহ্যকে কিভাবে কাজে লাগানো যায় তা নিয়ে মতবিনিময় করা হয়।
PG/CB/DM/
(Visitor Counter : 130
বিদ্যুৎমন্ত্রক
বিদ্যুৎ  সম্পর্কিত নিয়মনীতি ২০২০’র দুটি সংশোধন আনল কেন্দ্রীয় সরকার স্মার্ট মিটারের ব্যবহার এবং দিনের ভিন্ন ভিন্ন সময়ে বিদ্যুৎ চাহিদার ক্ষেত্রে এই সংশোধন কার্যকর হবে
নতুন দিল্লি, ২৩ জুন ২০২৩
 সম্পর্কিত ২০২০ সালের নিয়মনীতিরও সংশোধন করা হয়েছে। পরিবর্তন দুটি হল টাইম অফ ডে সম্পর্কিত মূল্য তালিকা এবং স্মার্ট মিটার ব্যবস্থাকে আরো বাস্তবসম্মত করে তোলা।
প্রথম পরিবর্তনের বিষয়টিতে বলা হয়েছে, যে সারাদিন ধরে বিদ্যুৎ ব্যবহারের মাশুল একই না রেখে দিনের কোন কোন সময়ে বিদ্যুৎ ব্যবহার করা হচ্ছে, তার ওপর ভিত্তি করে বিদ্যুতের মূল্য বা মাশুল নির্ধারণ করা। দিনের যেসময়ে সূর্যের আলো পাওয়া যায় সেই সময়ে বিদ্যুতের মাশুল স্বাভাবিকের তুলনায় ১০ থেকে ২০ শতাংশ কম ধার্য করা হবে। অন্যদিকে, যেসময়ে বিদ্যুতের চাহিদা ও ব্যবহার থাকে সর্বোচ্চ মাত্রায় সেই সময় বিদ্যুৎ ব্যবহারের জন্য মাশুল দিতে হবে স্বাভাবিকের থেকে ১০-২০ শতাংশ বেশি। যেসমস্ত শিল্প ও বাণিজ্য প্রতিষ্ঠানের বিদ্যুৎ ব্যবহারের চাহিদা রয়েছে অনেক বেশি সেখানে এই টিওডি মাশুল ধার্য করা হবে। এটি চালু হবে ১ এপ্রিল ২০২৪ থেকে। আবার, কৃষি ছাড়া অন্যান্য ক্ষেত্রে ব্যবহারের জন্য বিদ্যুতের এই নতুন মূল্য তালিকা ধার্য হবে ১ এপ্রিল ২০২৫ থেকে।
স্মার্ট মিটারের চাহিদা রয়েছে এধরণের ক্রেতা ও ভোক্তাদের ক্ষেত্রে স্মার্ট মিটার বসানোর পরে পরেই টিওডি টারিফ ধার্য করা হবে।
এসম্পর্কে কেন্দ্রীয় বিদ্যুৎ ও নতুন এবং পুনর্নবীকরণ জ্বালানী মন্ত্রী শ্রী আর কে সিং জানিয়েছেন, যে টিওডি ব্যবস্থাটি ক্রেতা বা ভোক্তাসাধারণ এবং সার্বিকভাবে বিদ্যুৎ ব্যবস্থা উভয়ের ক্ষেত্রেই অনুকূল বলে তিনি মনে করেন। তিনি আরো বলেছেন যে, টিওডি-র প্রযুক্তি তথা যান্ত্রিক ব্যবস্থা পুনর্নবীকরণযোগ্য জ্বালানীর উৎসগুলির মধ্যে এক উন্নততর সম্বন্বয় গড়ে তুলবে। এর ফলে শক্তি তথা জ্বালানীর ক্ষেত্রে দেশের সার্বিক রূপান্তর প্রচেষ্টাও বিশেষভাবে উৎসাহিত হবে বলে তাঁর ধারণা।
CG/SKD/SG/ Release ID: 193467/ 23 JUNE 2023/W-31
প্রতিরক্ষামন্ত্রক
ভারত-শ্রীলঙ্কা যৌথ সেনা মহড়া মিত্রশক্তি-৬-এর কার্টেন রেইজার
নয়াদিল্লি, ১৯ মার্চ, ২০১৯
ভারত এবং শ্রীলঙ্কার সেনাবাহিনীর মধ্যে সামরিক কূটনীতি এবং যোগাযোগ বজায় রাখার লক্ষ্যে বার্ষিক যৌথ সেনা মহড়া ‘মিত্রশক্তি’র আয়োজন করা হয়ে থাকে। এরই অঙ্গ হিসাবে ২০১৮-১৯ বর্ষের যৌথ সেনা মহড়া আগামী ২৬শে মার্চ শ্রীলঙ্কায় শুরু হচ্ছে। আগামী ৮ই এপ্রিল পর্যন্ত এই মহড়া চলবে। এবছর ভারতীয় সেনাবাহিনীর বিহার রেজিমেন্টে ফাস্ট ব্যাটেলিয়ান এবং শ্রীলঙ্কার জেমিনু ওয়াচ ব্যাটেলিয়ান এই যৌথ সেনা মহড়ায় অংশ নিচ্ছে।
এই মহড়ার লক্ষ্যই হল দুই দেশের সেনাবাহিনীর মধ্যে সুসম্পর্ক গড়ে তোলা। রাষ্ট্রপুঞ্জের নিয়ম মেনে সন্ত্রাস দমন এবং আন্তর্জাতিক স্তরে সন্ত্রাসবাদ মোকাবিলার রণকৌশল ঠিক করতেই এই মহড়ার আয়োজন। দু-দেশের মধ্যে শক্তিশালী সম্পর্ক গড়ে তোলার পাশাপাশি সেনাবাহিনীর সর্বনিম্ন স্তর পর্যন্ত সহযোগিতা ও একতা বৃদ্ধির লক্ষ্যেই মিত্রশক্তি-৬ যৌথ মহড়ার আয়োজন করা হচ্ছে।
CG/SS/NS
(Visitor Counter : 109
বস্ত্রমন্ত্রক
বস্ত্র সামগ্রীর প্রসারে কর্মসূচি
নয়াদিল্লি, ১৮ মার্চ ২০২১
২০২১-২২ কেন্দ্রীয় বাজেটে মেগা ইনভেস্টমেন্ট টেক্সটাইল পার্ক গড়ে তুলতে একটি কর্মসূচির কথা ঘোষণা করা হয়। আগামী তিন বছরে এ ধরনের ৭টি মেগা টেক্সটাইল পার্ক গড়ে তোলা হবে। এর ফলে, ভারতীয় বস্ত্র শিল্প আন্তর্জাতিক মঞ্চে আরও বেশি প্রতিযোগিতাসম্পন্ন হয়ে উঠবে, বিপুল লগ্নি টানতে সক্ষম হবে এবং কর্মসংস্থানের সুযোগ বাড়বে। এমনকি, রপ্তানি ক্ষেত্রেও ভারত বিশ্বের অগ্রণী দেশ হয়ে উঠবে। ইতিমধ্যেই বস্ত্র শিল্পের জন্য ৫ বছর মেয়াদী ১০ হাজার ৬৮৩ কোটি টাকার উৎপাদন সংযুক্ত বিনিয়োগ কর্মসূচির কথা ঘোষণা করা হয়েছে। এই কর্মসূচির ফলে বস্ত্র শিল্পে দেশীয় উৎপাদন বাড়বে এবং রপ্তানিতে ভারত অগ্রণী দেশগুলির সঙ্গে স্থান করে নেবে।
রাজ্যসভায় আজ এক লিখিত জবাবে এই তথ্য দেন বস্ত্র মন্ত্রী শ্রীমতী স্মৃতি জুবিন ইরানি। তিনি আরও জানান, সরকার বস্ত্র শিল্পের প্রসারে একাধিক কর্মসূচি রূপায়ণ করেছে। এর মধ্যে রয়েছে – প্রযুক্তিগত মানোন্নয়ন তহবিল কর্মসূচি, হস্তচালিত তাঁত ক্ষেত্রের উন্নয়ন কর্মসূচি, টেকনিকাল টেক্সটাইল কর্মসূচি, ইন্টিগ্রেটেড টেক্সটাইল পার্ক, ন্যাশনাল হ্যান্ডলুম ডেভেলপমেন্ট কর্মসূচি, ন্যাশনাল হ্যান্ডিক্র্যাফট্ ডেভেলপমেন্ট কর্মসূচি প্রভৃতি।
স্বাস্থ্যওপরিবারকল্যাণমন্ত্রক
বিশ্ব স্বাস্থ্য সংস্থা -র বিশ্ব ম্যালেরিয়া প্রতিবেদন ২০২০ : ম্যালেরিয়ার প্রকোপ হ্রাস ও নিয়ন্ত্রণে ভারতের আশাপ্রদ সাফল্য অব্যাহত
নয়াদিল্লি, ০২ ডিসেম্বর, ২০২০
বিশ্ব স্বাস্থ্য সংস্থা  ২০২০’র বিশ্ব ম্যালেরিয়া প্রতিবেদন প্রকাশ করেছে। এই প্রতিবেদনে সমগ্র বিশ্বের ম্যালেরিয়ার আক্রান্ত ও মৃত্যুর বিভিন্ন তথ্য প্রকাশ করা হয়ে থাকে। গাণিতিক বিশ্লেষণের ওপর ভিত্তি করে প্রতিবেদনে পরিসংখ্যান প্রকাশ করা হয়। প্রতিবেদন অনুযায়ী, ভারতে ম্যালেরিয়ার প্রকোপ ও নিয়ন্ত্রণ লক্ষ্যণীয়ভাবে কমানো সম্ভব হয়েছে। ২০১৮’কে ভারতকে অত্যন্ত ঝুঁকিপূর্ণ দেশ হিসাবে উল্লেখ করা হলেও ২০১৯ – এ পতঙ্গ বাহিত এই রোগের প্রাদুর্ভাব ১৭.৬ শতাংশ হ্রাস পেয়েছে। বার্ষিক পরজীবী সংক্রমণ সম্পর্কিত ঘটনাগুলির সূচকে ম্যালেরিয়ার প্রকোপ ভারতে ২০১৭’র তুলনায় ২০১৮’তে ২৭.৬ শতাংশ কমেছে। অন্যদিকে, ২০১৮’র তুলনায় ২০১৯ – এ প্রকোপ হ্রাস পেয়েছে ১৮.৪ শতাংশ। ২০১২ থেকে লাগাতার বার্ষিক পরজীবী সংক্রমণ সংক্রান্ত সূচকে একবার বাদে প্রত্যেকবার ভারতের অগ্রগতি অব্যাহত রয়েছে।
আঞ্চলিক-ভিত্তিতে ভারতে ম্যালেরিয়ার প্রকোপ সবচেয়ে কমেছে। সংখ্যার নিরিখে ম্যালেরিয়ার আক্রান্তের ঘটনা প্রায় ২ কোটি থেকে কমে ৬০ লক্ষের কাছাকাছি হয়েছে। একইভাবে, ২০০০ সাল থেকে ২০১৯ পর্যন্ত ম্যালেরিয়ায় আক্রান্তের ঘটনা ৭১.৮ শতাংশ কমেছে এবং মৃত্যুর ঘটনাও কমেছে ৭৩.৯ শতাংশ।
২০০০ সাল থেকে ২০১৯ পর্যন্ত ভারতে ম্যালেরিয়ায় আক্রান্তের ঘটনা ৮৩.৩৪ শতাংশ এবং মৃত্যুর ঘটনা প্রায় ৯২ শতাংশ কমেছে। ২০০০ সালে ম্যালেরিয়ায় আক্রান্ত হয়েছিলেন ২০ লক্ষ ৩১ হাজার ৭৯০ জন এবং মৃত্যু হয়েছিল ৯৩২ জনের। এই সংখ্যা ২০১৯ – এ কমে হয়েছে ৩ লক্ষ ৩৮ হাজার ৪৯৪  এবং ৭৭ । পরিসংখ্যানের নিরিখে ভারত সহস্রাব্দ উন্নয়নমূলক উদ্দেশ্যগুলির ৬টি পূরণ করতে সক্ষম হয়েছে। ২০০০ সাল থেকে ২০১৯ পর্যন্ত ম্যালেরিয়ায় আক্রান্তের ঘটনা ভারতে ৫০-৭৫ শতাংশ পর্যন্ত কমেছে। চলতি বছরের অক্টোবর পর্যন্ত ভারতে ম্যালেরিয়ায় আক্রান্তের ঘটনা ১ লক্ষ ৫৭ হাজার ২৮৪, যা গত বছরের আলোচ্য সময়ে আক্রান্তের সংখ্যার তুলনায় ৪৫.০২ শতাংশ কম।
কেন্দ্রীয় স্বাস্থ্য ও পরিবার কল্যাণ মন্ত্রক ২০১৬ সালে ম্যালেরিয়া দূর করতে জাতীয় স্তরে একটি কর্মসূচির সূচনা করে। এই কর্মসূচির উদ্দেশ্য ছিল ২০২২ সালের মধ্যে দেশ থেকে চিরতরে ম্যালেরিয়া দূর করা। কর্মসূচির প্রথম দু’বছরে আক্রান্তের ঘটনা ২৭.৭ শতাংশ হারে এবং মৃত্যুর ঘটনা ৪৯.৫ শতাংশ হারে কমেছে।
প্রতিরক্ষামন্ত্রক
মৃত প্রতিরক্ষা কর্মীদের ছেলেমেয়েদের জন্য বৃত্তি
নয়াদিল্লি, ০২ ডিসেম্বর, ২০১৯
জাতীয় প্রতিরক্ষা তহবিলের আওতায় প্রধানমন্ত্রীর বৃত্তি কর্মসূচির মাধ্যমে শহীদ প্রতিরক্ষা কর্মীদের ছেলেমেয়েদের বৃত্তি দেওয়া হয়ে থাকে। তবে, প্রয়াত সেনাকর্মীদের ছেলেমেয়েদের বৃত্তির জন্য স্বতন্ত্র কোনও কর্মসূচি নেই। রাজ্যসভায় প্রশ্নোত্তর পর্বে এক লিখিত জবাবে একথা জানান প্রতিরক্ষা প্রতিমন্ত্রী শ্রী শ্রীপাদ নায়েক।
তিনি আরও জানান, প্রধানমন্ত্রীর বৃত্তি কর্মসূচি ২০০৬-০৭ শিক্ষাবর্ষ থেকে শুরু হয়েছে। এই কর্মসূচির মাধ্যমে যোগ্য ছেলেদের বার্ষিক ১৫ হাজার টাকা এবং মেয়েদের বার্ষিক ১৮ হাজার টাকা বৃত্তি দেওয়া হয়। ২০১২ – ১৩ শিক্ষাবর্ষ থেকে বৃত্তি হারে সংশোধন করা হয়েছে। সংশোধিত হার অনুযায়ী, ছেলেদের ক্ষেত্রে বৃত্তির পরিমাণ দাঁড়িয়েছে বার্ষিক ২৪ হাজার টাকা এবং মেয়েদের ক্ষেত্রে বার্ষিক ২৭ হাজার টাকা। এই হার ২০১৯-২০ শিক্ষাবর্ষ থেকে সংশোধন করে ছেলেদের জন্য ৩০ হাজার টাকা এবং মেয়েদের জন্য ৩৬ হাজার টাকা করা হয়েছে। মেধার ভিত্তিতে বৃত্তি দেওয়া হয়। তবে, মৃত সেনাকর্মীদের ছেলেমেয়েদের রাজ্যওয়াড়ি বৃত্তি প্রদানে কোনও তথ্য মন্ত্রকের কাছে রাখা হয় না। অন্য এক প্রসঙ্গে মন্ত্রী আরও জানান, সন্ত্রাস বা মাওবাদী হামলায় শহীদ হওয়া রাজ্য পুলিশ বাহিনীর কর্মীদের ছেলেমেয়েদেরও প্রধানমন্ত্রী বৃত্তি কর্মসূচির আওতায় নিয়ে আসা হয়েছে। ২০১৯-২০ শিক্ষা বর্ষ থেকেই এই সুবিধা ছেলেমেয়েরা পাচ্ছে। রাজ্য পুলিশের ৫০০ জন কর্মী-আধিকারিকের ছেলেমেয়েকেও প্রতি বছর এই সুবিধা দেওয়ার সিদ্ধান্ত হয়েছে।
CG/BD/SB
(Visitor Counter : 47
কেন্দ্রীয়মন্ত্রিসভা
যৌথভাবে ডাকটিকিট প্রকাশের লক্ষ্যে ভারত ও আর্মেনিয়ার মধ্যে স্বাক্ষরিত্য সমঝোতাপত্রে মন্ত্রিসভার অনুমোদন
নয়াদিল্লি, ০৬ ডিসেম্বর, ২০১৮
ভারত ও আর্মেনিয়ার মধ্যে যৌথভাবে ডাকটিকিট প্রকাশের লক্ষ্যে স্বাক্ষরিত সমঝোতাপত্র বা মউ সম্পর্কে কেন্দ্রীয় মন্ত্রিসভাকে জানানো হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার  কেন্দ্রীয় মন্ত্রিসভার বৈঠকে এ বিষয়ে জানানো হয়। উল্লেখ করা যেতে পারে, গত জুন মাসে দু’দেশের মধ্যে এই মউ স্বাক্ষরিত হয়েছিল।
স্বাক্ষরিত মউ অনুযায়ী ভারতের ডাকবিভাগ এবং আর্মেনিয়ার জাতীয় পোর্টাল অপারেটর ‘নৃত্য’ সম্পর্কিত বিষয়ের ওপর যৌথভাবে ডাকটিকিট প্রকাশে সম্মত হয়েছে। যৌথ উদ্যোগের ডাকটিকিটগুলি গত আগস্ট মাসে প্রকাশ করা হয়। স্মারক এই ডাকটিকিটগুলিতে ভারতের ‘মণিপুরী নৃত্য’ এবং আর্মেনিয়ার ‘হোভারেক’ নৃত্য স্থান পেয়েছে।
SSS/BD/SB
(Visitor Counter : 73
রাষ্ট্রপতিরসচিবালয়
সর্দার বল্লভভাই প্যাটেলকে তাঁর জন্মবাষিকীতে শ্রদ্ধা জানালেন রাষ্ট্রপতি
নয়াদিল্লি, ৩১ অক্টোবর, ২০১৯
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে আয়োজিত এক অনুষ্ঠানে সর্দার বল্লভভাই প্যাটেলকে তাঁর জন্মবাষিকীতে পুষ্পার্ঘ্য অর্পণ করে শ্রদ্ধা জানান। সর্দার বল্লভভাই প্যাটেলের প্রতিকৃতিতে শ্রদ্ধা নিবেদন করেন রাষ্ট্রপতি ভবনের আধিকারিক ও কর্মীরাও।
এর আগে, আজ সকালে রাষ্ট্রপতি নতুন দিল্লীর সর্দার প্যাটেল চকে গিয়ে তাঁর মূর্তিতে শ্রদ্ধা নিবেদন করেন।
CG/BD/NS
(Visitor Counter : 40
আয়ুষ
কিউবার হৃদয়ে যোগ স্থান করে নিয়েছে
নয়াদিল্লী, ৯ অক্টোবর, ২০২০
ভারতের যোগ প্রেমীদের কাছে আনন্দের খবর হল কিউবায় যোগ ক্রমশ জনপ্রিয় হচ্ছে। আমাদের পূর্বপুরুষদের শাশ্বত উপহারটির বিষয়ে সারা বিশ্বজুড়ে আগ্রহ ক্রমশ বাড়ছে।
হাভানায় ভারতীয় দূতাবাসের পক্ষ থেকে জানা গেছে কিউবান যোগ অ্যাসোসিয়েশনের সভাপতি ও প্রতিষ্ঠাতা অধ্যাপক এডুয়ার্ডো পিমেনটেল ভ্যাসকোয়েজ কিউবায় যোগাভ্যাসের নেতৃত্ব দেন। ৩০ বছর ধরে তিনি যোগাসন শেখাচ্ছেন ও ৫০ জন প্রশিক্ষক তৈরি করেছেন। ১ কোটি ১৩ লক্ষ জনসংখ্যার কিউবায় যোগ বেশ জনপ্রিয় হয়ে উঠছে।
জুভেনটেড রেবেলডে পত্রিকায় প্রকাশিত একটি স্বাক্ষাৎকারে অধ্যাপক পিমেনটেল জানিয়েছেন, কিউবার উদ্যান, বাড়ি এমনকি মিউজিয়ামে সব বয়সের লোকেরা যোগচর্চা করছেন। ভারত থেকে কেউ যদি কিউবায় বেড়াতে যান তাহলে তার মনে হতে পারেন তিনি মাইসুরু বা হরিদ্বারে রয়েছেন। সেদেশে প্রতিদিনই যোগ আরো বেশী জনপ্রিয় হয়ে উঠছে।
১৯৭২ সালে মাত্র ১২ বছর বয়সে দাবাড়ু পিমেনটেল যোগ ব্যায়ামের ওপর একটি বই পেয়েছিলেন। তারপর থেকে তিনি ওই বই পড়ে যোগ্যাভ্যাস শুরু করেন।
অধ্যাপক পিমেনটেল জানিয়েছেন, পশ্চিমী দুনিয়ায় শরীর চর্চার জন্য যোগাসনের বিষয়ে প্রচুর উৎসাহ রয়েছে। তিনি নিজে মার্কিন যুক্তরাষ্ট্র, ব্রাজিল এবং মেক্সিকোতে যোগ শেখাতে গেছেন। কিউবার জনস্বাস্থ্য মন্ত্রকের প্রচলিত ও প্রাকৃতিক ওষুধ দপ্তর রোগ প্রতিরোধমূলক ব্যবস্থা হিসেবে ১৯৯৫ সাল থেকে যোগকে স্বীকৃতি দিয়েছে।
অধ্যাপক পিমেনটেল বলেছেন, একটা আসন দিয়ে যোগের অধিবেশন করা যায়না- অনেকগুলি আসন করতে হয়। তিনি ত্রিকোনাসন এবং শীর্ষাসনের ভক্ত। ত্রিকোনাসন মানসিক চাপ কমায় এবং শীর্ষাসন শরীরে রক্ত সঞ্চালন বৃদ্ধি করে। প্রতি বছর যথাযথ উৎসাহ উদ্দীপনায় কিউবায় আন্তর্জাতিক যোগ দিবস উদযাপিত হয়। হাভানায় ভারতীয় দূতাবাসের সক্রিয় সহযোগিতায় এ বছর ষষ্ঠ আন্তর্জাতিক যোগ দিবস উদযাপিত হয়েছে।
CG/CB/NS
(Visitor Counter : 148
প্রধানমন্ত্রীরদপ্তর
হিরোশিমায় মহাত্মা গান্ধী আবক্ষ মূর্তির আবরণ উন্মোচন প্রধানমন্ত্রীর
নয়াদিল্লি, ২০ মে, ২০২৩
প্রধানমন্ত্রী শ্রী নরেন্দ্র মোদী আজ জাপানের হিরোশিমায় মহাত্মা গান্ধীর একটি আবক্ষ মূর্তির আবরণ উন্মোচন করেন।
জাপানের প্রধানমন্ত্রীর বিশেষ উপদেষ্টা এবং সংসদ সদস্য নাকাতানি জেন, হিরোশিমা শহরের মেয়র কাজুমি মতসুই, হিরোশিমার সিটি অ্যাসেম্বলির স্পিকার তাতসুনোরি মোতানি, হিরোশিমার সাংসদগণ ও সরকারি আধিকারিক, সেখানে বসবাসরত ভারতীয় সম্প্রদায় এবং মহাত্মা গান্ধীর অনুরাগীরা এই অনুষ্ঠানে উপস্থিত ছিলেন।
২০২৩ সালের ১৯-২১ মে জি-৭ শীর্ষ বৈঠকে প্রধানমন্তত্রীর জাপান সফর উপলক্ষে দু’দেশের মধ্যে বন্ধুত্ব ও সৌহার্দ্যের প্রতীক হিসাবে ভারত সরকারের পক্ষ থেকে এই আবক্ষ মূর্তি হিরোশিমা শহরকে উপহার হিসাবে দেওয়া হয়েছে।
ব্রোঞ্জের তৈরি ৪২ ইঞ্চি উচ্চতাসম্পন্ন এই আবক্ষ মূর্তিটি নির্মাণ করেছেন পদ্মভূষণ জয়ী ভাস্কর শিল্পী শ্রী রামভাঞ্জি সুতার। হিরোশিমায় পরমাণু বোমায় নিহতদের স্মৃতিতে নির্মিত সৌধ, যেখানে প্রতিদিন হাজার হাজার স্থানীয় বাসিন্দা ও পর্যটকরা ভিড় করেন, তার সন্নিকটে ঐ আবক্ষ মূর্তিটি স্থাপন করা হয়েছে।
এই জায়গাটি শান্তি ও অহিংসার প্রতীক হিসাবে বেছে নেওয়া হয়েছে। শান্তি ও অহিংসার জন্য মহাত্মা গান্ধী তাঁর জীবন উৎসর্গ করেছেন। এই জায়গাটি প্রকৃত অর্থে গান্ধীজীর নীতি ও জীবনাদর্শের সঙ্গে সমার্থক হয়ে উঠেছে, যা গোটা বিশ্ব এবং নেতৃবৃন্দকে অনুপ্রাণিত করে যাবে।
PG/MP/SB
(
পরমাণুশক্তিদপ্তর
দেশ জুড়ে ২২টি পারমাণবিক বিদ্যুৎ কেন্দ্র থেকে বিদ্যুৎ উৎপাদন হচ্ছে বলে জানিয়েছেন ডাঃ জিতেন্দ্র সিং
নয়াদিল্লি, ০৯ ফেব্রুয়ারি, ২০২৩
নরেন্দ্র মোদী যখন দেশের প্রধানমন্ত্রী হিসেবে দায়িত্ব গ্রহণ করেছিলেন সেই সময় অর্থাৎ ২০১৩-১৪ অর্থবর্ষে পারমাণবিক বিদ্যুৎ উৎপাদিত হত ৩ হাজার ৫৩৩ কোটি ৩০ লক্ষ ইউনিট। সাড়ে ৮ বছর পর ২০২১-২২ অর্থবর্ষের হিসেবে তা ৩০-৪০ শতাংশ বৃদ্ধি পেয়ে ৪ হাজার ৭১১ কোটি ২০ লক্ষ ইউনিটে পৌঁছেছে। রাজ্যসভায় পারমাণবিক বিদ্যুৎ উৎপাদন সংক্রান্ত এক আলোচনায় বিজ্ঞান, প্রযুক্তি ও ভূবিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং জানান প্রধানমন্ত্রীর যুগান্তকারী সিদ্ধান্তের কারনে ২০১৭ সালে ১১টি দেশীয় প্রযুক্তিতে তৈরি ভারি জল রিঅ্যাক্টর স্থাপনের প্রস্তাব গৃহীত হয়। ১ লক্ষ ৫ হাজার কোটি টাকা ব্যয়ে প্রকল্পটি বাস্তবায়িত হলে ৭ হাজার মেগাওয়াট বিদ্যুৎ উৎপাদিত হবে।
ডাঃ সিং জানান, মহাকাশ ক্ষেত্রকে বেসরকারী ক্ষেত্রের জন্য উন্মুক্ত করা মোদী সরকারের আর একটি যুগান্তকারী সিদ্ধান্ত। ভারতের পরমাণু কর্মসূচিতে রাষ্ট্রায়ত্ত্ব সংস্থাগুলিকে যুক্ত করা হয়েছে। বর্তমানে নিউক্লিয়ার পাওয়ার কর্পোরেশন অফ ইন্ডিয়া লিমিটেড, ন্যাশনাল থার্মাল পাওয়ার কর্পোরেশন লিমিটেড এবং ইন্ডিয়ান অয়েল কর্পোরেশন লিমিটেডের সঙ্গে যৌথ ভাবে কাজ করছে। অতীতে দেশের পারমাণবিক কেন্দ্রগুলি মূলত দক্ষিণ ভারতের রাজ্য ও পশ্চিমে মহারাষ্ট্র ও গুজরাটের মধ্যেই সীমাবদ্ধ ছিল। বর্তমান সরকার দেশের অন্যান্য স্থানেও এ ধরণের কেন্দ্র গড়ে তুলতে উদ্যোগী হয়েছে। অদূর ভবিষ্যতে হরিয়ানার ফতেহাবাদ জেলার গোরখপুরে পারমাণবিক বিদ্যুৎ কেন্দ্র থেকে বিদ্যুৎ পাওয়া যাবে। আর একটি প্রশ্নের জবাবে মন্ত্রী জানান, বিশ্বের প্রথম থোরিয়াম ভিত্তিক পারমাণবিক কেন্দ্র ‘ভবানী’ তামিলনাড়ুর কলপক্কমে গড়ে তোলা হবে। এখানে জ্বালানী হিসেবে ইউরেনিয়াম-২৩৩কে ব্যবহার করা হবে। কলপক্কমে পরীক্ষামূলক থোরিয়াম বিদ্যুৎ কেন্দ্র কামিনী থেকে বিদ্যুৎ উৎপাদন করা হয়।
PG/CB/NS
(Visitor Counter : 197
প্রধানমন্ত্রীরদপ্তর
এশিয়ান গেমস-এ পুরুষদের ব্যক্তিগত ট্র্যাপ শ্যুটিং প্রতিযোগিতায় ব্রোঞ্জ পদক জয়ের জন্য কাইনান চেনাইকে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-এ এশিয়ান গেমসে পুরুষদের ব্যক্তিগত ট্র্যাপ শ্যুটিং প্রতিযোগিতায় ব্রোঞ্জ পদক জয়ের জন্য কাইনান চেনাইকে অভিনন্দন জানিয়েছেন।
এক্স হ্যান্ডেলে এক পোস্টে প্রধানমন্ত্রী লিখেছেন :
“@kynanchenai-এর সাফল্যে আনন্দিত। পুরুষদের ব্যক্তিগত ট্র্যাপ শ্যুটিং-এ তিনি ব্রোঞ্জ জিতেছেন। অসাধারণ দক্ষতা ও দৃঢ়তার পরিচয় দিয়েছেন তিনি। তাঁর এই সাফল্যে আগামীদিনে বহু শ্যুটার অনুপ্রাণিত হবেন।”
PG/MP/DM
(
রেলমন্ত্রক
রাষ্ট্রীয় রেল সংরক্ষ কোষ বা তহবিলের ব্যবহার প্রসঙ্গে রেল প্রতিমন্ত্রী
নয়াদিল্লি, ১০ আগস্ট, ২০১৮
রেলের নিরাপত্তার সঙ্গে যুক্ত গুরুত্বপূর্ণ ব্যবস্থা ও পদ্ধতির পুনর্নবীকরণ, মানোন্নয়ন ও পরিবর্তনের জন্য কেন্দ্রীয় অর্থমন্ত্রী তাঁর ২০১৭-১৮-এর বাজেট ভাষণে রাষ্ট্রীয় রেল সংরক্ষ কোষ চালু করার কথা ঘোষণা করেছিলেন। এই কোষ বা তহবিল গড়ে তোলার জন্য পাঁচ বছরে ১ লক্ষ কোটি টাকার সংস্থান করা হয়। নিরাপত্তা সম্পর্কিত কাজে বার্ষিক ২০ হাজার কোটি টাকা খরচের অনুমতি রয়েছে। এর মধ্যে ১৫ হাজার কোটি টাকা বাজেট সহায়তা হিসেবে দেওয়া হয়। বাকি ৫ হাজার কোটি টাকা রেলের নিজস্ব সম্পদ থেকে বন্দোবস্ত হয়ে থাকে। ২০১৭-১৮-তে রাষ্ট্রীয় রেল সংরক্ষ তহবিল থেকে ১৬ হাজার ৯১ কোটি টাকা খরচ করা হয়েছে। চলতি অর্থবর্ষে বাজেট বরাদ্দ অনুযায়ী ২০ হাজার কোটি টাকার সংস্থান করা হয়েছে, যার মধ্যে গত জুন মাস পর্যন্ত ৩ হাজার ২৫৬ কোটি টাকা খরচ হয়েছে। লোকসভায় বৃহস্পতিবার  এক প্রশ্নের লিখিত জবাবে একথা জানান রেল প্রতিমন্ত্রী শ্রী রাজেন গোহাঁই।
তিনি আরও জানান, রাষ্ট্রীয় রেল সংরক্ষ কোষের অর্থ নতুন রেললাইন বসানো, সেতু মেরামত বা সংস্কার, সিগন্যাল ও টেলিযোগাযোগ ব্যবস্থা, রোলিং স্টক, বিদ্যুতায়ন, যন্ত্রপাতি ও সাজসরঞ্জাম, ওয়ার্কশপ, যাত্রী স্বাচ্ছ্বন্দ্য, রেলকর্মীদের প্রশিক্ষণ প্রভৃতি খাতে খরচ করা হচ্ছে।
SSS/BD/DM/…
(Visitor Counter : 63
সংস্কৃতিমন্ত্রক
নেতাজী সুভাষ চন্দ্র বসুর ১২৫তম জন্ম বার্ষিকী উদযাপনের জন্য প্রধানমন্ত্রীর নেতৃত্বে উচ্চ পর্যায়ের কমিটি গঠন
নয়াদিল্লী, ০৯ জানুয়ারি, ২০২১
প্রধানমন্ত্রী শ্রী নরেন্দ্র মোদীর নেতৃত্বে নেতাজী সুভাষ চন্দ্র বসুর ১২৫তম জন্ম বার্ষিকী যথাযথভাবে উদযাপনের জন্য একটি উচ্চ পর্যায়ের কমিটি গঠন করা হয়েছে। এই সংক্রান্ত একটি গেজেট বিজ্ঞপ্তি আজ প্রকাশ করা হয়েছে।
এই উচ্চ পর্যায়ের কমিটি সারা বছর ধরে কিভাবে অনুষ্ঠান আয়োজন করা হবে তা নিয়ে সিদ্ধান্ত নেবে। আগামী ২৩শে জানুয়ারি থেকে এই অনুষ্ঠান শুরু হবে। কমিটিতে বিশিষ্ট নাগরিক, ঐতিহাসিক, লেখক, বিশেষজ্ঞ, নেতাজী সুভাষ চন্দ্র বসুর পরিবারের সদস্যরা, আজাদ হিন্দ বাহিনীর সঙ্গে যুক্ত বিশিষ্ট ব্যক্তিরা থাকবেন। দিল্লী, কলকাতা সহ নেতাজী এবং আজাদ হিন্দ ফৌজ বাহিনীর সঙ্গে সম্পর্কিত দেশ-বিদেশের বিভিন্ন জায়গায় কিভাবে বিভিন্ন অনুষ্ঠানের আয়োজন করা হবে কমিটি সে বিষয়ে পরামর্শ দেবে।
এই উচ্চ পর্যায়ের কমিটি সংক্রান্ত গেজেট বিজ্ঞপ্তিটি দেখতে নিচের লিঙ্কে ক্লিক করুনঃ-
http://egazette.nic.in/WriteReadData/2021/224300.pdf
কেন্দ্রীয়মন্ত্রিসভা
ভারত ও ফ্রান্সের মধ্যে বিদ্যুৎক্ষেত্রে দক্ষতা ও বিদ্যুৎ সংরক্ষণের লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ৬ ডিসেম্বর, ২০১৮
ভারত ও ফ্রান্সের মধ্যে বিদ্যুৎক্ষেত্রে দক্ষতা অর্জন এবং বিদ্যুৎ সংরক্ষণের লক্ষ্যে স্বাক্ষরিত সমঝোতাপত্র বা মউ সম্পর্কে কেন্দ্রীয় মন্ত্রিসভাকে অবগত করা হয়েছে। নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে এ বিষয়ে জানানো হয়। উল্লেখ করা যেতে পারে গত ১৭ই অক্টোবর এই সমঝোতাপত্র স্বাক্ষরিত হয়েছিল।
বিজ্ঞান ও প্রযুক্তি সংক্রান্ত এই সমঝোতাপত্রে জ্ঞান আদান-প্রদান এবং প্রযুক্তিগত ক্ষেত্রে সহযোগিতার কথা উল্লেখ রয়েছে। আশা করা হচ্ছে, এই মউ স্বাক্ষরের ফলে বিদ্যুৎক্ষেত্রে দক্ষতা বৃদ্ধি এবং বিদ্যুৎ চাহিদা পূরণের সঙ্গে যুক্ত নীতি, কর্মসূচি এবং প্রযুক্তিগত তথ্য আদান-প্রদান ব্যবস্থাকে আরও এগিয়ে নিয়ে যাওয়া সম্ভব হবে।
এই মউ স্বাক্ষরের ফলে, বিদ্যুৎক্ষেত্রে দক্ষতা অর্জনের বিষয়ে আরও সচেতনতা গড়ে উঠবে। বৈদ্যুতিন পরিবহণের ওপর বিশেষ নজর দিয়ে সুস্থায়ী গতিশীলতার উন্নয়নেও সমঝোতাপত্রটি গুরুত্বপূর্ণ ভূমিকা পালন করবে।
SSS/BD/DM
(Visitor Counter : 73